Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την παράταση της ημερομηνίας εφαρμογής του Κανονισμού (ΕΟΚ) αριθ. 3621/92 για την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων προϊόντων αλιείας στις Καναρίους Νήσους και του Κανονισμού (ΕΚ) αριθ. 527/96 για την προσωρινή αναστολή των αυτόνομων δασμών του κοινού δασμολογίου και για τη σταδιακή εφαρμογή των δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΟΚ) αριθ. 3621/92 του Συμβουλίου, της 14ης Δεκεμβρίου 1992, για την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων προϊόντων αλιείας στις Καναρίους Νήσους, και ο Κανονισμός (ΕΚ) αριθ. 527/96 του Συμβουλίου, της 25ης Μαρτίου 1996, για την προσωρινή αναστολή των αυτόνομων δασμών του κοινού δασμολογίου και για τη σταδιακή εφαρμογή των δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους λήγει την 31 Δεκεμβρίου 2000.

Τον Οκτώβριο και Νοέμβριο 2000 οι ισπανικές αρχές υπέβαλαν αίτηση για την διατήρηση των αναστολών για τις Καναρίους νήσους μετά το έτος 2000 και υπέβαλαν ορισμένα έγγραφα τεκμηρίωσης για την υποστήριξη του αιτήματος τους.

Δεδομένου ότι η μεταβατική περίοδος για την εισαγωγή του Κοινού Δασμολογίου στις Καναρίους νήσους που ορίζεται στο άρθρο 6 (1) του Κανονισμού (ΕΟΚ) αριθ. 1911/91 θα παραταθεί για ένα έτος και λαμβανομένου υπόψη του γεγονότος ότι ο χρόνος για την εκτίμηση της τεκμηρίωσης δεν ήταν αρκετός για να συναχθεί συμπέρασμα αν η διατήρηση των μέτρων δικαιολογείται, κρίνεται αναγκαίο για να εξασφαλισθεί η συνέχεια της μεταχείρισης να παραταθεί η εφαρμογή του Κανονισμού (ΕΟΚ) αριθ. 3621/92 του Συμβουλίου και του Κανονισμού (ΕΚ) αριθ. 527/96 του Συμβουλίου μέχρι την 31 Δεκεμβρίου 2001

Μετά την ολοκλήρωση της αναφερομένης παραπάνω εκτίμησης τη Επιτροπή θα υποβάλει μία νέα πρόταση για να λάβει κυρίως υπόψη τους στόχους του άρθρου 299 (2) της Συνθήκης .

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την παράταση της ημερομηνίας εφαρμογής του Κανονισμού (ΕΟΚ) αριθ. 3621/92 για την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων προϊόντων αλιείας στις Καναρίους Νήσους και του Κανονισμού (ΕΚ) αριθ. 527/96 για την προσωρινή αναστολή των αυτόνομων δασμών του κοινού δασμολογίου και για τη σταδιακή εφαρμογή των δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 26,

την πρόταση της Επιτροπής [1],

[1] ΕΕ C [...] της [...], σ.[...].

Εκτιμώντας τα εξής:

(1) Ο κανονισμός (ΕΟΚ) αριθ. 3621/92 του Συμβουλίου, της 14ης Δεκεμβρίου 1992, για την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων προϊόντων αλιείας στις Καναρίους Νήσους [2], και ο Κανονισμός (ΕΚ) αριθ. 527/96 του Συμβουλίου, της 25ης Μαρτίου 1996, για την προσωρινή αναστολή των αυτόνομων δασμών του κοινού δασμολογίου και για τη σταδιακή εφαρμογή των δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους [3] λήγει την 31 Δεκεμβρίου 2000.

[2] ΕΕ L 368 της 17.12.1992, σ.1.

[3] ΕΕ L 78 της 28.3.1996, σ.1.

(2) Η μεταβατική περίοδος για την εισαγωγή του Κοινού Δασμολογίου στις Καναρίους νήσους όπως ορίζεται στο άρθρο 6 (1) του Κανονισμού (ΕΟΚ) αριθ. 1911/91 του Συμβουλίου, της 26ης Ιουνίου 1991, για την εφαρμογή των διατάξεων της Κοινοτικής νομοθεσίας στις Καναρίους Νήσους [4] λήγει επίσης την 31 Δεκεμβρίου 2000.

[4] ΕΕ L 171 της 29.6.1991, σ.1.

(3) Τον Οκτώβριο και Νοέμβριο 2000 οι ισπανικές αρχές υπέβαλαν αίτηση για την διατήρηση των μέτρων του Κοινού Δασμολογίου για τις Καναρίους νήσους μετά το έτος 2000 και υπέβαλαν ορισμένα έγγραφα τεκμηρίωσης για την υποστήριξη του αιτήματος τους.

(4) Έχοντας υπόψη αυτό το αίτημα αποφασίσθηκε να παραταθεί η μεταβατική περίοδος που ορίζεται στο άρθρο 6 (1) του Κανονισμού (ΕΟΚ) αριθ.1911/91 μέχρι την 31 Δεκεμβρίου 2001.

(5) Ο χρόνος για την εκτίμηση της τεκμηρίωσης δεν ήταν αρκετός για να συναχθεί ένα οριστικό συμπέρασμα αν η διατήρηση των μέτρων για την ζητούμενη περίοδο δικαιολογείται. Επειδή η άμεση λήξη αυτών των μέτρων πιθανόν να έχει αρνητικό αποτέλεσμα στην τοπική παραγωγή είναι απαραίτητο να εξασφαλισθεί η συνέχεια της εν λόγω μεταχείρισης. Η ημερομηνία εφαρμογής του Κανονισμού (ΕΟΚ) αριθ. 3621/92 και του Κανονισμού (ΕΚ) αριθ. 527/96 πρέπει επομένως να παραταθεί μέχρι την 31 Δεκεμβρίου 2001.

(6) Μετά την ολοκλήρωση της αναφερομένης παραπάνω εκτίμησης η Επιτροπή θα υποβάλλει, αν κρίνεται αναγκαίο, νέα πρόταση για να λάβει κυρίως υπόψη τους σκοπούς του άρθρου 299,παράγραφος 2.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο άρθρο 1 (1) του Κανονισμού (ΕΟΚ) αριθ.3621/92 η ημερομηνία " 31 Δεκεμβρίου 2000" αντικαθίσταται από την ημερομηνία "31 Δεκεμβρίου 2001".

2. Στο άρθρο 1(2) και στα παραρτήματα ΙΙ, ΙΙΙ, ΙV του Κανονισμού (ΕΚ) αριθ. 527/96 η ημερομηνία "31 Δεκεμβρίου 2000" αντικαθίσταται από την ημερομηνία "31 Δεκεμβρίου 2001".

3. Στα παραρτήματα ΙΙΙ και ΙV του Κανονισμού (ΕΚ) αριθ. 527/96 η ημερομηνία"1 Ιανουαρίου 2001" αντικαθίσταται από την ημερομηνία "1 Ιανουαρίου 2002".

Άρθρο 2

Ο παρών κανονισμός αρχίζει να ισχύει την πρώτη ημέρα μετά την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρόταση κανονισμού του Συμβουλίου για την παράταση της ημερομηνίας εφαρμογής του Κανονισμού (ΕΟΚ) αριθ. 3621/92 για την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων προϊόντων αλιείας στις Καναρίους Νήσους και του Κανονισμού (ΕΚ) αριθ. 527/96 για την προσωρινή αναστολή των αυτόνομων δασμών του κοινού δασμολογίου και για τη σταδιακή εφαρμογή των δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους.

2. ΚΟΝΔΥΛΙΟ(Α) ΤΟΥ ΠΡΟΫΠΟΛΟΓΙΣΜΟΥ

Κεφ. 12 άρθ. 120 (1210 + 1060).

3. ΝΟΜΙΚΗ ΒΑΣΗ

Άρθρο 26 της συνθήκης ΕΚ.

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

Αναστολή των δασμών του κοινού δασμολογίου για τα ως άνω προϊόντα.

5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

A. Βιομηχανικά προϊόντα:

Λαμβάνοντας υπόψη τις στατιστικές για τις εισαγωγές που πραγματοποιήθηκαν στις Καναρίους Νήσους κατά τα έτη 1996-1999 και τους μέσους δασμούς του 2001 για τα εν λόγω προϊόντα, η απώλεια ιδίων πόρων μπορεί να εκτιμηθεί στα ποσά που παρατίθενται στον ακόλουθο πίνακα.

Μη εισπραχθέντες δασμοί (EUR) // 2001

Παράρτημα I // 808.000

Παράρτημα IIα // 740.000

Παράρτημα IIβ // 15.410.000

Σύνολο // 16.958.000

B. Προϊόντα αλιείας:

Η απώλεια ιδίων πόρων μπορεί να εκτιμηθεί στα ποσά που παρατίθενται στον ακόλουθο πίνακα.

>ΘΕΣΗ ΠIΝΑΚΑ>

Γ. Σύνολο :

Η συνολική απώλεια ιδίων πόρων μπορεί επομένως να εκτιμηθεί με τα ποσά που παρατίθενται στον ακόλουθο πίνακα.

Μη εισπραχθέντες δασμοί (EUR) // 2001

Βιομηχανικά προϊόντα // 16.958.000

Προϊόντα αλιείας // 4.342.800

Σύνολο // 21.300.800

6. ΠΡΟΒΛΕΠΟΜΕΝΕΣ ΔΙΑΤΑΞΕΙΣ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Ο έλεγχος του ειδικού προορισμού των προϊόντων που προβλέπονται από τον κανονισμό του Συμβουλίου θα διενεργείται με βάση τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής για τον καθορισμό των διατάξεων εφαρμογής του κοινοτικού τελωνειακού κώδικα.